ddrg/super_eurlex huggingface dataset:
Oficiālais Vēstnesis L 080 , 25/03/1988 Lpp. 0031 - 0031

Speciālizdevums somu valodā: Nodaļa 3 Sējums 26 Lpp. 0119

Speciālizdevums zviedru valodā: Nodaļa 3 Sējums 26 Lpp. 0119



Komisijas Regula (EEK) Nr. 775/88 (1988. gada 24. marts), ar kuru labo Regulu (EEK) Nr. 3143/85 par tāda intervences sviesta pārdošanu par pazeminātām cenām, kas iebiezināta sviesta veidā paredzēts tiešam patēriņam EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1968. gada 27. jūnija Regulu (EEK) Nr. 804/68 par piena un piena produktu tirgus kopīgo organizāciju [1], kurā jaunākie grozījumi izdarīti ar Regulu (EEK) Nr. 744/88 [2], un jo īpaši tās 6. panta 7. punktu, tā kā ar Komisijas Regulu (EEK) Nr. 3143/85 [3], kurā jaunākie grozījumi izdarīti ar Regulu (EEK) Nr. 1807/87 [4] ievieš shēmu intervences sviesta, kas iebiezināta sviesta veidā paredzēts tiešam patēriņam, pārdošanai par pazeminātām cenām; tā kā jaunāko grozījumu rezultātā 2. panta 4. punkta otrā daļa ir aizstāta ar citu; tā kā pretēji pārvaldības komitejas mērķim, rezultātā tekstā nav atkāpes, kas ieviesta ar Komisijas Regulu (EEK) Nr. 1325/86 [5]; tā kā ir jālabo minētais pants un atkārtoti jāiekļauj tajā attiecīgie noteikumi ar atpakaļejošu spēku no Regulas (EEK) Nr. 1807/87 spēkā stāšanās dienas; tā kā šajā regulā paredzētie pasākumi ir saskaņā ar Piena un piena produktu pārvaldības komitejas atzinumu, IR PIEŅĒMUSI ŠO REGULU. 1. pants Regulas (EEK) Nr. 3143/85 2. panta 4. punktā iekļauj šādu trešo daļu: "Tomēr ar atbildīgās aģentūras piekrišanu visu iebiezināto sviestu var iepakot citā uzņēmumā, nevis tajā, kas minēts pārdošanas līgumā." 2. pants Šī regula stājas spēkā tās publicēšanas dienā Eiropas Kopienu Oficiālajā Vēstnesī. To piemēro no 1987. gada 30. jūnija. Šī regula uzliek saistības kopumā un ir tieši piemērojama visās dalībvalstīs. Briselē, 1988. gada 24. martā Komisijas vārdā — priekšsēdētāja vietnieks Frans Andriessen [1] OV L 148, 28.6.1968., 13. lpp. [2] OV L 78, 23.3.1988., 1. lpp. [3] OV L 298, 12.11.1985., 9. lpp. [4] OV L 170, 30.6.1987., 20. lpp. [5] OV L 117, 6.5.1986., 14. lpp. --------------------------------------------------
Oficiālais Vēstnesis L 151 , 03/06/1989 Lpp. 0025 - 0026

Speciālizdevums somu valodā: Nodaļa 3 Sējums 29 Lpp. 0103

Speciālizdevums zviedru valodā: Nodaļa 3 Sējums 29 Lpp. 0103



Komisijas Regula (EEK) Nr. 1547/89 (1989. gada 2. jūnijs), ar ko groza Regulu (EEK) Nr. 2185/87 par eksporta kompensāciju atmaksāšanu attiecībā uz dažiem lauksaimniecības produktiem, ko eksportē noteiktu preču veidā, kuras nav ietvertas Līguma II pielikumā, un par iestāšanās kompensācijas apjomu noteikšanu EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1975. gada 29. oktobra Regulu (EEK) Nr. 2727/75 par labības tirgus kopīgo organizāciju [1], kurā jaunākie grozījumi izdarīti ar Regulu (EEK) Nr. 1213/89 [2], un jo īpaši tās 16. panta 6. punktu, ņemot vērā Padomes 1981. gada 30. jūnija Regulu (EEK) Nr. 1785/81 par cukura nozares tirgus kopīgo organizāciju [3], kurā jaunākie grozījumi izdarīti ar Regulu (EEK) Nr. 1069/89 [4], un jo īpaši tās 19. panta 7. punktu, tā kā Komisijas Regulā (EEK) Nr. 2185/87 [5], kurā jaunākie grozījumi izdarīti ar Regulu (EEK) Nr. 164/89 [6], paredzēts noteiktos gadījumos veikt kompensācijas atmaksu, kas aprēķināta, balstoties uz minētās regulas pielikumā noteiktajiem daudzumiem; tā kā par produktiem ar KN kodu 380910 piešķir eksporta kompensācijas, kuras pārsniedz Kopienā ievestam importam uzliktos maksājumus; tā kā tādēļ šos produktus būtu jāiekļauj Regulas (EEK) Nr. 2185/87 darbības jomā, lai novērstu to, ka uzņēmējiem rodas nepamatoti ieguvumi; tā kā šajā regulā paredzētie pasākumi saskan ar attiecīgo pārvaldības komiteju atzinumiem, IR PIEŅĒMUSI ŠO REGULU. 1. pants Ar šo Regulas (EEK) Nr. 2185/87 pielikumu aizstāj ar šeit ietverto pielikumu. 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1989. gada 2. jūnijā Komisijas vārdā — Komisijas loceklis Ray Mac Sharry [1] OV L 281, 1.11.1975., 1. lpp. [2] OV L 128, 11.5.1989., 1. lpp. [3] OV L 177, 1.7.1981., 4. lpp. [4] OV L 114, 27. 4. 1989., 1. lpp. [5] OV L 203, 24.7.1987., 20. lpp. [6] OV L 20, 25.1.1989., 12. lpp. -------------------------------------------------- PIELIKUMS " PIELIKUMS Preces KN kods | Pamatproduktu daudzumi, ko uzskata par izmantotiem 100 kg preču izgatavošanā | 13023100 | 717 kg baltā cukura | 13023210 | 13023290 | 13023900 | 38091010 | 6703 kg kukurūzas (cietes rūpniecībai) plus 787,40 kg baltā cukura | 30019091 | 717 kg baltā cukura | 35051050 | 335 kg mīksto kviešu (cietes rūpniecībai) | 38091010 | 180 kg kukurūzas (cietes rūpniecībai) | 38091030 | 38091050 | 38091090 | 39129090 | 717 kg baltā cukura | 39139090 | " --------------------------------------------------
Oficiālais Vēstnesis L 156 , 08/06/1989 Lpp. 0020 - 0021

Speciālizdevums somu valodā: Nodaļa 2 Sējums 7 Lpp. 0050

Speciālizdevums zviedru valodā: Nodaļa 2 Sējums 7 Lpp. 0050



Komisijas Regula (EEK) Nr. 1586/89 (1989. gada 7. jūnijs) par atsevišķu preču klasifikāciju kombinētajā nomenklatūrā EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes Regulu (EEK) Nr. 2658/87 [1] par tarifu un statistikas nomenklatūru un kopējo muitas tarifu, kurā jaunākie grozījumi izdarīti ar Regulu (EEK) Nr. 1495/89 [2], jo īpaši tās 9. pantu, tā kā, lai nodrošinātu vienotu kombinētās nomenklatūras, kas pievienota Regulai (EEK) Nr. 2658/87, piemērošanu, ir jāparedz pasākumi attiecībā uz šīs regulas pielikumā minēto preču klasifikāciju; tā kā Regulā (EEK) Nr. 2658/87 ir noteikti vispārīgie noteikumi kombinētās nomenklatūras interpretācijai un šie noteikumi attiecas arī uz jebkuru citu nomenklatūru, kas ir pilnīgi vai daļēji balstīta uz to vai tai pievieno jebkādas papildu apakšnodaļas, un ir izveidota ar īpašiem Kopienas noteikumiem, kuru mērķis ir piemērot tarifu vai citus pasākumus, kas saistīti ar preču tirdzniecību; tā kā, ievērojot minētos vispārīgos noteikumus, šai regulai pievienotās tabulas 1. ailē aprakstītās preces ir jāklasificē pēc atbilstošajiem KN kodiem, kas norādīti 2. ailē, ņemot vērā pamatojumu, kas izklāstīts 3. ailē; tā kā šajā regulā paredzētie pasākumi ir saskaņā ar Nomenklatūras komitejas atzinumu, IR PIEŅĒMUSI ŠO REGULU. 1. pants Pievienotās tabulas 1. ailē aprakstītās preces tagad tiek klasificētas kombinētajā nomenklatūrā, ievērojot atbilstošus KN kodus, kas norādīti minētās tabulas 2. ailē. 2. pants Šī regula stājas spēkā 21. dienā pēc publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir piemērojama visās dalībvalstīs. Briselē, 1989. gada 7. jūnijā Komisijas vārdā — Komisijas locekle Christiane Scrivener [1] OV L 256, 7.9.1987., 1. lpp. [2] OV L 148, 1.6.1989., 1. lpp. -------------------------------------------------- PIELIKUMS Preču apraksts | KN koda klasifikācija | Pamatojums | 1 | 2 | 3 | 1.Kokogļu gabali, piesūcināti ar smagu (vaskotu) ogļūdeņradi, kur ogļūdeņraža masa veido apmēram 25 % no kopējās masas.2.Kokogļu briketes, kas sastiprinātas ar saistvielu un satur nātrija nitrātu. Šīs preces tiek izmantotas par kurināmo grilēšanai un ir iepakotas 2 — 10 kg pakās. | 36069090 | Klasifikāciju nosaka pēc vispārīgo noteikumu par kombinētās nomenklatūras interpretāciju 1. un 6. noteikuma, 36. nodaļas 2.a piezīmes un pēc KN kodu 3606 un 36069090 tekstiem. Kā cietā formā sagatavotu kurināmo šos produktus nevar klasificēt pēc KN koda 4402 (skatīt HS paskaidrojošās piezīmes kodam 3606, II. C daļa). | --------------------------------------------------
Oficiālais Vēstnesis L 367 , 16/12/1989 Lpp. 0042 - 0042

Speciālizdevums somu valodā: Nodaļa 3 Sējums 30 Lpp. 0246

Speciālizdevums zviedru valodā: Nodaļa 3 Sējums 30 Lpp. 0246



Komisijas Regula (EEK) Nr. 3786/89 (1989. gada 15. decembris), ar ko Portugālei atļauj atcelt ievedmuitas nodokļus par eļļas raušu importu no citām dalībvalstīm un piemērot Kopējā muitas tarifa nodokļus eļļas raušu importam no trešām valstīm EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Spānijas un Portugāles Pievienošanās aktu un jo īpaši tā 243. panta 4. punktu, tā kā Pievienošanās akta 243. panta 4. punkta a) apakšpunkta pirmais ievilkums paredz, ka Portugāle pēc tās lūguma var atcelt muitas nodokļus attiecībā uz eļļas augu sēklām, eļļas augu augļiem un no tiem iegūtajiem produktiem vai virzīties uz to vienādošanu; tā kā Komisijas Regula (EEK) Nr. 566/87 [1] atļauj Portugālei daļēji atlikt ievedmuitas nodokļu piemērošanu eļļas raušiem līdz 1987. gada 31. decembrim; tā kā Komisijas Regula (EEK) Nr. 1692/88 [2] paredz tādu pašu atļauju līdz 1988. gada 31. decembrim; tā kā šā pasākuma mērķis bija veicināt eļļas raušu piegādi Portugāles dzīvnieku barības ražošanas nozarei; tā kā faktori, kas pamatoja šo pasākumu, kopš tā laika ir palikuši spēkā; tā kā Portugāle, ievērojot iepriekš minēto 243. pantu, lūdza atļauju no 1990. gada 1. janvāra atcelt muitas nodokļus attiecībā uz eļļas raušiem no pārējās Kopienas un piemērot Kopējo muitas tarifu attiecībā uz trešām valstīm; tā kā šajā regulā paredzētie pasākumi saskan ar Eļļas un tauku pārvaldības komitejas atzinumu, IR PIEŅĒMUSI ŠO REGULU. 1. pants Portugāle ar šo ir pilnvarota atcelt nodokļus, ko piemēro, ievedot eļļas raušus un citus cietos atlikumus, uz ko attiecas KN kodi 23040000, 23050000 un 2306, izņemot KN kodu 23069011 un 23069019, ja šo produktu izcelsme ir pārējās dalībvalstīs, un piemērot šo produktu importam Kopējo muitas tarifu, ja produktu izcelsme ir trešās valstīs. 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. To piemēro no 1990. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, 1989. gada 15. decembrī Komisijas vārdā — Komisijas loceklis Ray Mac Sharry [1] OV L 57, 27.2.1987., 17. lpp. [2] OV L 151, 17.6.1988., 35. lpp. --------------------------------------------------
Oficiālais Vēstnesis L 317 , 16/11/1990 Lpp. 0024 - 0024

Speciālizdevums somu valodā: Nodaļa 3 Sējums 35 Lpp. 0132

Speciālizdevums zviedru valodā: Nodaļa 3 Sējums 35 Lpp. 0132



Komisijas Regula (EEK) Nr. 3301/90 (1990. gada 15. novembris), ar ko groza Regulu (EEK) Nr. 429/90 par atbalsta piešķiršanu konkursa kārtībā par iebiezinātu sviestu, kas ir paredzēts tiešam patēriņam Kopienā EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1968. gada 27. jūnija Regulu (EEK) Nr. 804/68 par piena un piena produktu tirgus kopīgo organizāciju [1], kurā jaunākie grozījumi izdarīti ar Regulu (EEK) Nr. 3117/90 [2], un jo īpaši tās 7.a panta 3. punktu, tā kā Komisijas Regula (EEK) Nr. 429/90 [3], kurā jaunākie grozījumi izdarīti ar Regulu (EEK) Nr. 2617/90 [4], nosaka atbalsta piešķiršanu attiecībā uz iebiezinātu sviestu, kas ražots vai nu no krējuma, vai sviesta, kas ražots Kopienā, ja sviestu nav iepirkusi kāda intervences aģentūra vai arī par to nav saņemts atbalsts privātai uzglabāšanai; tā kā Regulas (EEK) Nr. 804/68 7.a panta 2. punkta b) apakšpunkts nosaka, ka saskaņā ar jaunākajiem grozījumiem šajā regulā Komisija var pieņemt īpašus pasākumus ar mērķi paplašināt iespējas, jo sevišķi sviesta realizācijai, neatkarīgi no tā, vai par attiecīgo produktu ir vai nav saņemts atbalsts privātai uzglabāšanai; tā kā no tā izrietošajām sekām ir jāatbilst Regulas (EEK) Nr. 429/90 mērķiem; tā kā šajā regulā paredzētie pasākumi ir saskaņā ar Piena un piena produktu pārvaldības komitejas atzinumu, IR PIEŅĒMUSI ŠO REGULU. 1. pants Ar šo Regulu (EEK) Nr. 429/90 groza šādi: 1. Regulas 1. panta 1. daļā svītro frāzi "vai arī par to nav piešķirts atbalsts privātai uzglabāšanai". 2. Regulas 4. panta 1. punkta otro teikumu aizstāj ar šādu: "Ja iebiezināto sviestu ražo no sviesta, pretendentam ir jāiesniedz arī rakstiska apņemšanās izmantot sviestu, ko nav iepirkušas intervences aģentūras". 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1990. gada 15. novembrī Komisijas vārdā — Komisijas loceklis Ray Mac Sharry [1] OV L 148, 28.6.1968., 13. lpp. [2] OV L 303, 31.10.1990., 5. lpp. [3] OV L 45, 21.2.1990., 8. lpp. [4] OV L 249, 12.9.1990., 5. lpp. --------------------------------------------------
Official Journal L 085 , 05/04/1991 P. 0015 - 0015



KOMISIJAS REGULA (EK) Nr. 837/91 (1991. gada 4. aprīlis), ar kuru groza Regulu (EEK) Nr. 2742/90, ar ko paredz sīki izstrādātus noteikumus par to, kā piemērot Padomes Regulu (EEK) Nr. 2204/90 EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1990. gada 24. jūlija Regulu (EEK) Nr. 2204/90, ar ko paredz papildu vispārējus noteikumus piena un piena produktu tirgus kopīgajai organizācijai attiecībā uz sieru1, un jo īpaši tās 1. panta otro daļu un 3. panta 3. punkta otro daļu, tā kā 4. panta 1. punkts Komisijas Regulā (EEK) Nr. 2742/902, nosaka summas, kas jāizmaksā par neatļauti izmantotajiem kazeīna un/vai kazeināta daudzumiem, ņemot vērā kazeīna un kazeināta cenas, kuras 1990. gada otrajā ceturksnī reģistrētas tirgos; tā kā šo cenu samazināšanās 1990. gada otrajā pusē prasa, lai šo summu palielinātu; tā kā Regulas (EEK) Nr. 2742/90 pielikumā norādīts maksimālais kazeīna un/vai kazeināta procentuālais daudzums, kas jāiekļauj sierā; tā kā minētās regulas 2. panta 2. punkts paredz, ka pielikumu var grozīt, lai ņemtu vērā pamatotus pieteikumus, kuros sniegts pierādījums tam, ka ir tehniska vajadzīgs pievienot kazeīnu vai kazeinātus; tā kā divu pieteikumu izpēte ir ļāvusi parādīt šādu vajadzību attiecībā uz pulverveida kausēto sieru un rīvētu kausēto sieru; tā kā minētais pielikums attiecīgi jāpapildina; tā kā Piena un piena produktu pārvaldības komiteja nav sniegusi atzinumu tās priekšsēdētāja noteiktajā termiņā, IR PIEŅĒMUSI ŠO REGULU. 1. pants Ar šo Regulu (EEK) Nr. 2742/90 groza šādi. 1. Regulas 4. panta 1. punktu aizstāj ar šādu: "1. Summa, kas jāizmaksā saskaņā ar Regulas (EEK) Nr. 2204/90 3. panta 3. punktu, ir ECU 350 par 100 kilogramiem kazeīna un/vai kazeināta, ņemot vērā kazeīna un kazeināta cenu, kura 1990. gada ceturtajā ceturksnī reģistrēta tirgos." 2. Pielikumu papildina ar šādu tekstu: "- rīvēts kausētais siers, uz ko attiecas KN kods ex 0406 20: 5 %1 - pulverveida kausētais siers, uz ko attiecas KN kods ex 0406 20: 5 %1. 1 Izgatavots nepārtrauktā procesā, nepievienojot jau izgatavotu kausēto sieru." 2. pants Šī regula stājas spēkā trešajā dienā pēc publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1991. gada 4. aprīlī Komisijas vārdā Komisijas loceklis Ray Mac Sharry 1 OV L 201, 31.7.1990., 7. lpp. 2 OV L 264, 27.9.1990., 20. lpp.
Oficiālais Vēstnesis L 205 , 27/07/1991 Lpp. 0001 - 0001

Speciālizdevums somu valodā: Nodaļa 6 Sējums 3 Lpp. 0086

Speciālizdevums zviedru valodā: Nodaļa 6 Sējums 3 Lpp. 0086



Padomes Regula (EEK) Nr. 2155/1991 (1991. gada 20. jūnijs), ar ko paredz konkrētus noteikumus, kā piemērot 37., 39. un 40. pantu Eiropas Ekonomikas kopienas un Šveices Konfederācijas nolīgumā par tiešo apdrošināšanu, kas nav dzīvības apdrošināšana EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu un jo īpaši tā 57. panta 2. punkta pēdējo teikumu un 235. pantu, ņemot vērā Komisijas priekšlikumu [1], sadarbībā ar Eiropas Parlamentu [2], ņemot vērā Ekonomikas un sociālo lietu komitejas atzinumu [3], tā kā 1989. gada 10. oktobrī Luksemburgā tika parakstīts Eiropas Ekonomikas kopienas un Šveices Konfederācijas nolīgums par tiešo apdrošināšanu, kas nav dzīvības apdrošināšana; tā kā saskaņā ar minēto nolīgumu jāizveido Apvienotā komiteja, lai administrētu šo nolīgumu, nodrošinātu tā pienācīgu īstenošanu un pieņemtu lēmumus nolīgumā paredzētajos apstākļos; tā kā jāieceļ Kopienas pārstāvji Apvienotajā komitejā un jāpieņem konkrēti noteikumi par to, kā noteikt Kopienas nostāju komitejā, IR PIEŅĒMUSI ŠO REGULU. 1. pants Nolīguma 37. pantā paredzētajā Apvienotajā komitejā Kopienu pārstāv Komisija, kurai palīdz dalībvalstu pārstāvji. 2. pants Padome pēc Komisijas priekšlikuma ar kvalificētu balsu vairākumu pieņem Kopienas nostāju Apvienotajā komitejā. Attiecībā uz to lēmumu pieņemšanu, kurus Apvienotā komiteja pieņems saskaņā ar nolīguma 37., 39. un 40. pantu, Komisija iesniedz Padomei priekšlikumus, un Padome pieņem lēmumu ar kvalificētu balsu vairākumu. 3. pants Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Luksemburgā, 1991. gada 20. jūnijā Padomes vārdā — priekšsēdētājs R. Goebbels [1] OV C 53, 5.3.1990., 46. lpp. [2] OV C 72, 18.3.1991., 175. lpp. un 1991. gada 12. jūnija lēmums (Oficiālajā Vēstnesī vēl nav publicēts). [3] OV C 56, 7.3.1990., 27. lpp. --------------------------------------------------
Oficiālais Vēstnesis L 055 , 29/02/1992 Lpp. 0002 - 0002



Padomes Regula (EEK) Nr. 478/92 (1992. gada 25. februāris), ar ko atver ikgadējo Kopienas tarifa kvotu suņu un kaķu barībai, kura sagatavota mazumtirdzniecībai un kuras KN kods ir 23091011, un ikgadējo Kopienas tarifa kvotu Farēru salu izcelsmes zivju barībai, ko ieved no Farēru salām un kuras KN kods ir ex23099041 EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu un jo īpaši tā 113. pantu, ņemot vērā Komisijas priekšlikumu, tā kā Nolīgums starp Eiropas Ekonomikas kopienu un Dānijas valdību, un Farēru salu pašvaldību ir apstiprināts ar Lēmumu 91/668/EEK [1]; tā kā minētais nolīgums paredz ikgadējo kvotu 1000 tonnu apmērā suņu un kaķu barībai, kas sagatavota mazumtirdzniecībai un kuras KN kods ir 23091011, un ikgadējo kvotu 5000 tonnu apmērā Farēru salu izcelsmes zivju barībai, ko ieved no Farēru salām un kuras KN kods ir ex23099041, samazinot nodevu līdz nullei; tā kā minētās ikgadējās kvotas no 1992. gada būtu jāatver pastāvīgi, un to darbības noteikumi būtu jānosaka regulā par īstenošanu, IR PIEŅĒMUSI ŠO REGULU. 1. pants Suņu un kaķu barībai, kas sagatavota mazumtirdzniecībai un kuras KN kods ir 23091011, un Farēru salu izcelsmes zivju barībai, ko ieved no Farēru salām un kuras KN kods ir ex23099041, ievedmuitas nodeva ir ECU 0 par tonnu ikgadējās kvotas robežās — 1000 tonnu KN kodam 23091011 un 5000 tonnu KN kodam ex23099041. 2. pants Sīki izstrādātus noteikumus šīs regulas piemērošanai pieņem saskaņā ar Regulas (EEK) Nr. 2727/75 [2] 26. pantā izklāstīto procedūru. 3. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. Šo regulu piemēro no 1992. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, 1992. gada 25. februārī Padomes vārdā — priekšsēdētājs Vitor Martins [1] OV L 371, 31.12.1991., 1. lpp. [2] OV L 281, 1.11.1975., 1. lpp. Regulā jaunākie grozījumi izdarīti ar Regulu (EEK) Nr. 3653/90 (OV L 362, 27.12.1990., 28. lpp.). --------------------------------------------------
Oficiālais Vēstnesis L 336 , 20/11/1992 Lpp. 0002 - 0002

Speciālizdevums somu valodā: Nodaļa 3 Sējums 46 Lpp. 0015

Speciālizdevums zviedru valodā: Nodaļa 3 Sējums 46 Lpp. 0015



Padomes Regula (EEK) Nr. 3337/92 (1992. gada 16. novembris), ar kuru groza Regulu (EEK) Nr. 1981/82, ar ko izveido to Kopienas reģionu sarakstu, kuros ražošanas atbalstu apiņu ražošanai piešķir vienīgi atzītām ražotāju grupām EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, ņemot vērā Padomes 1971. gada 26. jūlija Regulu (EEK) Nr. 1696/71 par apiņu tirgus kopīgo organizāciju [1] un jo īpaši tās 12. panta 4. punktu, ņemot vērā Komisijas priekšlikumu, tā kā Regulas (EEK) Nr. 1696/71 12. panta 3. punktā paredzēta ražošanas atbalsta piešķiršana ražotāju grupām Kopienas reģionos, kur minētās grupas var nodrošināt to, ka to locekļi ienākumus gūst godīgi, un panākt racionālu piegādes vadību; tā kā šie reģioni uzskaitīti Regulas (EEK) Nr. 1981/82 [2] pielikumā; tā kā Vācijas sniegto datu rūpīga pārbaude liecina, ka jauni reģioni atbilst Regulas (EEK) Nr. 1696/71 12. pantā paredzētajiem nosacījumiem; tā kā tādēļ pēc 1991. gada ražas novākšanas Regula (EEK) Nr. 1981/82 būtu jāgroza, IR PIEŅĒMUSI ŠO REGULU. 1. pants Ar šo Regulas (EEK) Nr. 1981/82 pielikumā iekļautajam sarakstam pievieno reģionus Saksija, Saksija-Anhalte un Tīringena. 2. pants Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī. To piemēro pēc 1991. gada ražas novākšanas. Šī regula uzliek saistības kopumā un ir tieši piemērojama visās dalībvalstīs. Briselē, 1992. gada 16. novembrī Padomes vārdā — priekšsēdētājs J. Gummer [1] OV L 175, 4.8.1971., 1. lpp. Regulā jaunākie grozījumi izdarīti ar Regulu (EEK) Nr. 3577/90 (OV L 353, 17.12.1990., 23. lpp). [2] OV L 215, 23.7.1982., 3. lpp. Regulā jaunākie grozījumi izdarīti ar Regulu (EEK) Nr. 1808/89 (OV L 177, 24.6.1989., 5. lpp.). --------------------------------------------------
Oficiālais Vēstnesis L 387 , 31/12/1992 Lpp. 0009 - 0009

Speciālizdevums somu valodā: Nodaļa 3 Sējums 47 Lpp. 0044

Speciālizdevums zviedru valodā: Nodaļa 3 Sējums 47 Lpp. 0044



Padomes Regula (EEK) Nr. 3815/92 (1992. gada 28. decembris) par kopējās intervences cenas piemērošanu olīveļļai Spānijā EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, ņemot vērā Spānijas un Portugāles Pievienošanās aktu, un jo īpaši tā 89. panta 2. punktu, ņemot vērā Komisijas priekšlikumu, ņemot vērā Eiropas Parlamenta atzinumu [1], tā kā 1993. gada 1. janvārī pilnībā sāk darboties vienotais tirgus, ir vēlams likvidēt visus tirdzniecības šķēršļus ne vien starp dalībvalstīm Kopienā, kāda tā bija 1985. gada 31. decembrī, bet iespēju robežās arī starp šīm dalībvalstīm un jaunajām dalībvalstīm; tā kā saskaņā ar Pievienošanās aktu laika posmā līdz 1995./96. tirdzniecības gada sākumam jauno dalībvalstu olīveļļas cenas ir pakāpeniski jāpielīdzina kopējai cenai; tā kā tādēļ līdz minētajai dienai tirdzniecībai starp šīm valstīm un citām dalībvalstīm jāpiemēro iestāšanas kompensācijas summas; tā kā, saglabājot ražošanas atbalstu un patēriņa atbalstu apmērā, kāds noteikts Pievienošanās aktā, 1993. gada 1. janvārī var tomēr noteikt agrīnu Spānijas cenu pielīdzināšanu kopējai cenai, ņemot vērā līdzsvarošanu, kas paredzēta Padomes1992. gada 30. jūnija Regulā (EEK) Nr. 2047/92, ar ko nosaka cenas, atbalstu un atbalsta atskaitāmās procentuālās daļas olīveļļas nozarē 1992./93. tirdzniecības gadam [2], IR PIEŅĒMUSI ŠO REGULU. 1. pants Spānijā kopējo intervences cenu olīveļļai piemēro no 1993. gada 1. janvāra. 2. pants Pārejas posma pasākumus, kas vajadzīgi, lai nodrošinātu vienmērīgu pāriešanu no pasākumiem, kuri noteikti Pievienošanās akta 92. pantā, uz šīs regulas pasākumiem un jo īpaši lai novērstu novirzes no normālas tirdzniecības plūsmas starp Spāniju un citām dalībvalstīm, pieņem atbilstoši procedūrai, kas paredzēta Regulas (EEK) Nr. 136/66/EEK [3] 38. pantā. 3. pants Šī regula stājas spēkā 1993. gada 1. janvārī. Šī regula uzliek saistības kopumā un ir tieši piemērojama visās dalībvalstīs. Briselē, 1992. gada 28. decembrī Padomes vārdā — priekšsēdētājs J. Gummer [1] Atzinums sniegts 1992. gada 18. decembrī (Oficiālajā Vēstnesī vēl nav publicēts). [2] OV L 215, 30.7.1992., 3. lpp. [3] OV 172, 30.9.1966., 3025. lpp. Regulā jaunākie grozījumi izdarīti ar Regulu (EEK) Nr. 2046/92 (OV L 215, 30.7.1992., 1. lpp.). --------------------------------------------------